
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 137 
                                                                din 24 iunie 2021
    privind concesionarea directă a unei suprefețe de teren în scopul amenajării unui garaj auto

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 16.157/08.06.2021 şi la Consiliul Local Sighișoara cu nr. 17.263/18.06.2021, de referatul de aprobare, înregistrat cu nr. 16.159/08.06.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighişoara cu nr. 15.659/03.06.2021, prin care domnul Barth Ovidiu, solicită concesionarea unei suprafețe de 34 mp. din terenul – curte, identificat în C.F. nr. 51226 (nr. C.F. vechi: 9955), sub nr. top. 3110/1/1/2/2, aferent construcției – bloc de locuințe situat în Sighișoara, str. Nicolae Titulescu, nr. 17, în vederea edificării pe aceasta a unui garaj auto;

Având în vedere acordul celorlalți proprietari ai apartamentelor din bloc, dat în sensul edificării de către domnul Barth Ovidiu, proprietar al apartamentului nr. 6 din același bloc de locuințe, a unei construcții – garaj auto pe terenul aferent construcției – bloc de locuințe, reprezentând curtea blocului de locuințe situat în Sighișoara, str. Nicolae Titulescu, nr. 17;

Având în vedere planul de amplasament și delimitare al imobilului, întocmit de către persoana fizică autorizată să execute lucrări de cadastru, geodezie și cartografie, domnul Stanciu Mihai - Ioan, anexat cererii înregistrată la Municipiul Sighişoara cu nr. 15.659/03.06.2021;
Având în vedere faptul că, apartamentul nr. 6 din blocul de locuințe situat în Sighișoara, str. Nicolae Titulescu, nr. 17, înscris în C.F. nr. 51226-C1-U4 Sighișoara (nr. C.F. vechi: 9955/VI), sub nr. top. 3110/1/1/2/2/VI este în proprietatea domnului Barth Ovidiu;

Având în vedere Certificatul de urbanism nr. 106/23.04.2021 eliberat de Municipiul Sighișoara;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere prevederile art. 2 din anexa nr. 8 la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021;

Ținând cont de faptul că, în urma concesionării nu sunt afectate planurile de sistematizare, că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005 și, de asemenea, că prin încheierea contractului de concesiune se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 16.158/08.06.2021, prin care se propune aprobarea concesionării directe a terenului amintit mai sus, în scopul amenajării unui garaj auto;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. (1) Se aprobă, începând cu data de 01.07.2021, concesionarea directă a suprafeței de 34 mp. din totalul de 1134 mp. teren, înscris în C.F. nr. 51226 Sighișoara (nr. C.F. vechi: 9955), sub nr. top. 3110/1/1/2/2, aferent construcției bloc de locuințe situat în Sighișoara, str. Nicolae Titulescu, nr. 17, către domnul Barth Ovidiu, în vederea construirii unui garaj auto, conform planului de situație, anexa nr. 1 la prezenta hotărâre.
(2) Valoarea redevenței concesiunii este stabilită conform prevederilor art. 2 din anexa nr. 8 la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021, la suma de 12,00 lei/mp./an, respectiv de 408,00 lei/an și se va indexa semestrial cu indicele de inflaţie.

(3) Redevența va fi achitată semestrial, cu termenul scadent la 31 martie, respectiv 30 septembrie a fiecărui an.

(4) Concesionarul va fi obligat să depună, în termen de 90 de zile de la data semnării contractului, cu titlu de garanție, suma de 408,00 lei, reprezentând valoarea obligației de plată către concedent, stabilită și datorată pentru un an de activitate, sumă din care, dacă este necesar, să poată fi prelevate majorări și sume datorate de concesionar concedentului, în baza contractului de concesiune.

(5) Durata concesiunii este de 15 ani.

Art. 2. Modelul-cadru al contractului de concesiune, întocmit cu respectarea reglementărilor legale în vigoare, se regăsește în anexa nr. 2 la prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

        Buzogany Erzsebet       
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic;

  1 ex. domnul Barth Ovidiu.
13 ex.  

B.A. 
